open-index/open-wikipedia-markdown huggingface dataset:
போச்புரித் திரைப்படத்துறை

**போச்புரித் திரைப்படத்துறை** (Bhojpuri cinema) என்பது இந்தியாவில் பீகார் மாநிலத்தை தலைமை இடமாக கொண்டு போச்புரி மொழியில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைத்துறை ஆகும். போஜிவுட் என்று பிரபலமாக அழைக்கப்படும் போச்புரித் திரைப்படத்துறை ஒரு வளர்ந்து வரும் துறை ஆகும்.

முதல் போச்புரி பேசும் படம் 'கங்கா மையா தோஹே பியாரி சதாய்போ' என்ற திரைப்படம் 1963 ஆம் ஆண்டில் விஸ்வநாத் ஷாஹாபாதியால் என்பவரால் வெளியிடப்பட்டது. 1980 களில் குறிப்பிடத்தக்க சில போச்புரித் திரைப்படங்கள் மட்டுமே வெளியானது. அண்மைய ஆண்டுகளில் போச்புரித் திரைப்படத்துறை சுமார் ₹ 2000 கோடி தொழிலாக  வளர்ந்துள்ளது. போச்புரி திரைப்படங்கள் வட அமெரிக்கா, ஐரோப்பா மற்றும் ஆசியாவின் பல்வேறு பகுதிகளிலும் திரையிடப்படுகிறது. அங்கு இரண்டாம் மற்றும் மூன்றாம் தலைமுறை குடியேறியவர்கள் இன்னும் போச்புரி மொழியைப் பேசுகிறார்கள். அதேபோல் கயானா, டிரினிடாட் மற்றும் டொபாகோ, சுரினாம், பிஜி, மொரீஷியஸ் மற்றும் தென்னாப்பிரிக்காவிலும் போச்புரி மொழித் திரைப்படங்கள் பார்க்கப்படுகின்றது.

## வரலாறு
1960 களில் பீகாரைச் சேர்ந்த இந்தியாவின் முதல் ஜனாதிபதி ராஜேந்திர பிரசாத் என்பவர் பாலிவுட் நடிகர் நசீர் உசேனைச் சந்தித்து போச்புரியில் ஒரு திரைப்படத்தை உருவாக்கச் சொன்னார். அவரின் வேண்டுகோளுக்கு ஏற்ப 1963 ஆம் ஆண்டில் முதல் போச்புரி திரைப்படம் உருவாக வழிவகுத்தது. போச்புரி திரைத்துறை வரலாறு நல்ல வரவேற்பைப் பெற்ற 'கங்கா மையா தோஹே பியாரி சதாய்போ' என்ற திரைப்படத்தின் மூலம் தொடங்குகியது. பாலிவுட் திரைத்துறையில் முக்கிய நட்சத்திரமான அமிதாப் பச்சன் உட்பட பலரும் சமீபத்தில் போச்புரி படங்களில் பணியாற்றியுள்ளனர்.

## மேற்கோள்கள்

பகுப்பு:இந்தியத் திரைப்படத்துறை
புலியனூர் மகாதேவர் கோயில்

**புலியனூர் மகாதேவர் கோயில்**(Puliyannoor Mahadeva Temple) என்பது ஒரு இந்து கோயில். இக்கோவில் இந்திய மாநிலமான கேரளாவில் கோட்டயம் மாவட்டத்தில் புலியனூர் என்னும் ஊரில் அமைந்துள்ளது. இக்கோயில் பொதுவாக செருத்தில் வலுத்து புலியனூர் (சிறியதில் பெரியது) என்று மலையாளத்தில் அழைக்கப்படுகிறது. புலியனூர் ஓராய்மா கோயில் தேவஸ்வம் என்று அழைக்கப்படும் நம்பூதிரி குடும்பங்கள் கோயிலை நிர்வகிக்கின்றன. இது பாலா என்னும் இடத்திலிருந்து  சுமார் 3 கி.மீ. (1.9 மைல்) மற்றும் எட்டுமனூரிலிருந்து 13 கி.மீ. (8.1 மைல்) தொலைவில் உள்ளது.

## இறைவன்
இக்கோயில் இறைவன் சிவனுக்காக படைத்தளிக்கப்பட்ட கோயில் ஆகும்.கணபதி, யோகேஸ்வரர், சாஸ்தா, நாக கிருஷ்ணர், தேவி, யட்சியம்மா ஆகியோர் இக்கோயிலின்  துணை தெய்வங்கள் ஆகும்.

## வரலாறு
இந்த கோயிலை 'சத்தம்பலக்கல் (நலோனில்) சோனார் செட்டியார்' என்ற நபர் கட்டியுள்ளார்.

## விழாக்கள்
இக்கோவிலின் வருடாந்திர திருவிழா மலையாள மாதமான கும்பத்தில்(பிப்ரவரி/மார்ச்) எட்டு நாட்களுக்கு நடத்தப்படுகிறது. வருடாந்திர திருவிழா தவிர, விஷூ, நவராத்திரி, மண்டல மகரவிளக்கு மற்றும் மகா சிவராத்திரி ஆகியவை மற்ற முக்கியமான திருவிழாக்கள் ஆகும்.

## மேற்கோள்கள்

பகுப்பு:கோட்டயம் மாவட்டத்திலுள்ள சிவன் கோயில்கள்
அசாமியத் திரைப்படத்துறை

**அசாமியத் திரைப்படத்துறை** அல்லது **ஜாலிவுட்** (Assamese cinema) என்பது இந்தியாவில் அசாம் மாநிலத்தில் அசாமிய மொழியில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைத்துறை ஆகும். முதல் அசாமியத் திரைப்படம் 1935 ஆம் ஆண்டில் ஜோதி பிரசாத் அகர்வாலா என்பவர் இயக்கிய ஜயமதி என்ற திரைப்படம் ஆகும். அதைத் தொடர்ந்து ஜானு பருவா மற்றும் பபேந்திர நாத் சய்கியா இயக்கிய திரைப்படங்கள் மூலம் அசாமியத் திரைப்படத்துறை மெதுவாக வளர்சியடைந்தது. ஜாலிவுட் என்று பெயர் அகர்வாலாவின் ஜோதி சித்ராபன் பிலிம் நிறுவனத்தால் வழங்கப்பட்டது.

## மேற்கோள்கள்

பகுப்பு:இந்தியத் திரைப்படத்துறை
மங்களூர் நகர அரங்கம்

**மங்களூர் நகர அரங்கம்** *(Town Hall of Mangalore)* 1964 ஆம் ஆண்டு திசம்பர் மாதம் 29 அன்று திறக்கப்பட்டது. இந்தியாவின் கர்நாடக மாநிலத்திலுள்ள மங்களூர் நகரத்தின் மையப்பகுதியிலுள்ள அம்பன்கட்டா பகுதியில் இந்த அரங்கம் அமைந்துள்ளது. மங்களூர் நகரத்தின் அனைத்து முக்கிய சமூக, அரசியல் மற்றும் கலாச்சார நிகழ்வுகளுக்கும் இவ்வரங்கம் ஒரு முக்கிய தளமாகும்.

யக்சகானா, துளு, கன்னடம், கொங்கனி நாடகங்கள் இங்கு அரங்கேற்றப்படுகின்றன. குறிப்பாக துளு நாடகத்தின் முதல் நிகழ்ச்சி இங்கு அரங்கேற்றப்பட்ட பின்னர்தான் பிற பகுதிகளுக்கு கொண்டு செல்லப்படுகிறது.

2016 ஆம் ஆண்டு மங்களூர் நகர அரங்கம் 4.58 கோடி ரூபாய் செலவில்  புதுப்பிக்கப்பட்டு குழந்தைகள் தினத்தில் திறக்கப்பட்டது
 
## மேற்கோள்கள்

பகுப்பு:மங்களூரில் உள்ள கட்டிடங்கள்
கனககிரி

**கனககிரி** *(Kanakagiri)* இந்திய வரலாற்று தளமான கனகச்சலபதி கோயில் அமைந்துள்ள ஊராகும். இதை சுவர்ணகிரி என்ற பெயராலும் அழைப்பார்கள். 
## புவியியல்
கர்நாடக மாநிலத்தின் கங்காவதி நகருக்கு வடமேற்கே 20 கி.மீ தொலைவில் உள்ள கொப்பள் மாவட்டத்தில் கனககிரி அமைந்துள்ளது.
## கோயில்
கனகச்சலபதி கோயில் கனகிரியின் நாயக்கர்களால் கட்டப்பட்டது. கோயிலின் அரங்குகள் மற்றும் தூண்கள் விசயநகர காலத்திலிருந்து வந்த தென்னிந்திய கட்டிடக்கலைக்கு ஒரு தனித்துவமான எடுத்துக்காட்டுகளாகும். இங்குள்ள கோபுரங்கள் மற்றும் சுவர்கள் சிற்பங்களால் அலங்கரிக்கப்பட்டுள்ளன. கறுப்பு மெருகூட்டப்பட்ட கல், அரைச்சாந்து மாதிரிகளில் ராசா மற்றும் ராணி சிலைகளும் புராணகால உருவங்களின் மரச் சிலைகளும் இந்த அலங்காரத்தில் இடம்பெற்றுள்ளன.  
இங்குள்ள கனககிரி சமண தீர்த்தம் என்பது 5 அல்லது 6 ஆம் நூற்றாண்டில் மேற்கு கங்கை வம்சத்தால் கட்டப்பட்ட சமண கோவிலின் ஒரு வளாகமாகும்.
வெங்கடப்ப நாயக் கட்டிய அரசர்களில் குளியல் குளம் கனகிரியின் புறநகரில் கட்டப்பட்டுள்ளது. 
## கோட்டை
கனககிரியிலிருந்து 20 கி.மீ தொலைவில் உள்ள ஏமகுத்தா கோட்டை கந்துகலி குமார ராமாவின் கம்மடதுர்கா கோட்டைக்கு அடுத்ததாக உள்ளது. இந்த கோட்டை 14 ஆம் நூற்றாண்டில் கட்டப்பட்ட்தாகும்.  இந்த கோட்டையில் தசரா கொண்டாடும் துர்கா தேவியின் கோயில் உள்ளது.
## உற்சவம்
கோயிலுடன் தொடர்புடைய கனககிரி உற்சவம் ஒவ்வோர் ஆண்டும் பங்குனி மாதத்தில் இங்கு நடைபெறுகிறது. 
## இவற்றையும் காண்க
* விஜயநகரப் பேரரசு
* விஜயநகரக் கட்டிடக்கலை
* மௌரியப் பேரரசு
* அம்பி (கர்நாடகம்)
* கங்காவதி, கர்நாடகா
* கொப்பள்
* கருநாடகம்
பகுப்பு:கர்நாடகத்தில் சுற்றுலாத் துறை
பகுப்பு:விஜயநகரப் பேரரசு

## மேற்கோள்கள்
சிமோகா சுப்பண்ணா

**சிமோகா சுப்பண்ணா** *(Shimoga Subbanna)* கன்னடமொழி பின்னணி பாடகரும் பாவகீதத்தின் ஒருவகையான சுகமா சங்கீதா என்ற இந்திய இசைப் பாடகராவார். இவர் 1938 ஆம் ஆண்டு திசம்பர் 14 ஆம் தேதியன்று பிறந்தார். சுப்பிரமண்யா என்பது இவர் இயற்பெயராகும். 1979 ஆம் ஆண்டு வெளியான காடு குதுரே என்ற கன்னட மொழித் திரைப்படத்தில் காடு குதுரே ஓடி பந்திட்டா என்ற பாடலைப்  பாடியதற்காக சுப்பண்ணா தேசிய விருதைப் பெற்றார். பின்னணி பாடலுக்காக தேசிய விருதை வென்ற முதல் கன்னட மொழிப் பாடகர் சுப்பண்ணா ஆவார். ஒரு முன்மாதிரியான பாடகர் மற்றும் இசைக்கலைஞர் என்பதைத் தவிர, இவர் ஒரு வழக்கறிஞசராகவும் சான்றுறுதி அலுவலராகவும் இருந்தார்.

## விருதுகளும் சிறப்புகளும்
சுகமா சங்கீதாவுக்கு இவர் செய்த பங்களிப்பிற்காக சுப்பண்ணாவுக்கு பல விருதுகளும் கௌரவங்களும் கிடைத்தன. அவற்றில் சில கீழே பட்டியலிடப்பட்டுள்ளன.
*1978 ஆம் ஆண்டிற்கான சிறந்த ஆண் பின்னணிப் பாடகர் என்ற தேசிய திரைப்பட விருது 
*2006 ஆம் ஆண்டிற்கான கன்னட்ட காம்பு விருது 
*2008 ஆம் ஆண்டு குவேம்பு பல்கலைக்கழக கௌரவ முனைவர் பட்டம் 
*2009 ஆம் ஆண்டில் சுந்தர ரிசி விருது
## மேற்கோள்கள்

பகுப்பு:கன்னட மக்கள்
பகுப்பு:1938 பிறப்புகள்
பகுப்பு:வாழும் மக்கள்
பகுப்பு:பின்னணிப் பாடகர்கள்
பகுப்பு:ஆண் பாடகர்கள்
மேற்கு வங்காளத் திரைப்படத்துறை

**மேற்கு வங்காளத் திரைப்படத்துறை** அல்லது **டோலிவுட்** (Cinema of West Bengal) என்பது இந்தியாவில் மேற்கு வங்காளத்தில்  கொல்கத்தாவை தலைமை இடமாக கொண்டு இயங்கும் இந்திய வங்காள மொழித் திரைப்படத்துறை ஆகும். 1932 ஆம் ஆண்டிலிருந்து டோலிகுஞ்ச் மற்றும் ஹாலிவுட் என்ற சொற்களில் இருந்து **டோலிவுட்** என்ற புனைப்பெயரில் அழைக்கப்படுகின்றது. இது வரலாற்று முக்கியத்துவம் வாய்ந்த திரைப்படத்துறையாகவும் மற்றும் ஒரு காலத்தில் இந்தியத் திரைப்படத் தயாரிப்பின் மையமாக இருந்தது.

இந்த திரைப்படத்துறை இந்தியத் திரைப்படத்துறையில் மிகவும் விமர்சன ரீதியாக பாராட்டப்பட்ட மற்றும் உலகளாவிய அளவில் திரைப்படங்கள் மற்றும் கலைத் திரைப்படங்களைத் தயாரிப்பதில் பெயர் பெற்றது. பல திரைப்படத் தயாரிப்பாளர்கள் இந்திய தேசிய திரைப்பட விருதுகள் மற்றும் சர்வதேச பாராட்டையும் பெற்றனர். 20 ஆம் நூற்றாண்டின் பிற்பகுதியில் இருந்து பெங்காலி திரையுலகம் சிறியதாகிவிட்டது, பாலிவுட் மற்றும் தென்னிந்திய சினிமா போன்ற பிற பிராந்திய திரைப்படத்துறை தொழில் ரீதியாக முந்தியுள்ளது.

1956 கான் திரைப்பட விழாவில் சத்யஜித் ராய் இயக்கிய பதேர் பாஞ்சாலி (1955) என்ற திரைப்படம் சிறந்த மனித ஆவண படமாக கௌரவிக்கப்பட்டது. அன்றிலிருந்து பெங்காலித் திரைப்படங்கள் அடுத்த பல தசாப்தங்களாக சர்வதேச அரங்குகள் மற்றும் திரைப்பட விழாக்களில் அடிக்கடி தோன்றின. இதனால் பெங்காலி திரைப்படத் தயாரிப்பாளர்கள் உலகளாவில் பார்வையாளர்களின் கவனத்தை ஈர்த்தது. அவர்களில் மிகவும் செல்வாக்கு செலுத்தியவர் சத்யஜித் ராய் என்பவர் ஆவார். இவரின் திரைப்படங்கள் ஐரோப்பியர்கள், அமெரிக்காக்கள் மற்றும் ஆசிய பார்வையாளர்களிடையே வெற்றிகரமாக அமைந்தன.

## சொற்பிறப்பியல்
**டோலிவுட்** என்பது ஹாலிவுட் என்ற பெயரை சார்ந்து வைக்கப்பட்ட முதல் இந்தியத் திரைப்படத்துறையின் பெயர் ஆகும். இந்த பெயர் 1932 ஆம் ஆண்டில் அமெரிக்க ஒளிப்பதிவாளரான வில்ஃபோர்ட் ஈ. டெமிங் என்பர் எழுதிய ஒரு கட்டுரையில் வெளியிடத்தப்பட்டு. அமெரிக்க பொறியியலாளர் தயாரித்த முதல் இந்திய ஒலித் திரைப்படமும் வங்காள மொழி திரைப்படம் ஆகும்.

## மேற்கோள்கள்

பகுப்பு:இந்தியத் திரைப்படத்துறை
விருமாண்டி தேவர்

**விருமாண்டி தேவர்** என்பவர், இந்தியாவில் 60,000 ஆண்டுகளுக்கு முன் தோன்றிய மனிதர்களின் எம் 130 மரபணுவை கொண்ட ஆதி மனிதர் என்று விஞ்ஞானிகளால் அறிவிக்கப்பட்டவர்.

## வரலாறு
2005 ஆம் ஆண்டிலிருந்து மரபியல் நிபுணர் ஸ்பென்ஸர் வெல்ஸ் ( Spencer Wells) அவர்கள் ஒத்த மரபணுக்களைக் கொண்ட மனிதர்களை கண்டுபிடிப்பதில் ஈடுப்பட்டு வருகிறார். 70,000 ஆண்டுகளுக்கு முன்பு, ஆப்பிரிக்காவில் இருந்து இடம்பெயர்ந்த மக்களின் மரபணுவை தேடி தன் ஆய்வை தொடங்கினார். கடலோர பகுதிகளின் வழியாகத்தான் முதன் முறையாக மக்கள் இடப் பெயர்ச்சி நடந்தது என்பதைக் கண்டுபிடித்துக் கூறிய மதுரை காமராஜர் பல்கலைக்கழகத்தின் ஆய்வுக் குழுவின் தலைவர் பிச்சப்பன் அவர்கள், இந்தியாவில் இந்த ஆய்வில் முக்கியப் பங்கு வகித்துள்ளார்.

ஆக்ஸ்போர்ட் ஆய்வு பல்கலைக்கழகத்துடன் இணைந்து, உலகில் உள்ள பல லட்சம் மனிதர்களிடம் இருந்து டிஎன்ஏ மாதிரிகளை எடுத்து, இந்தக் குழு ஆய்வு செய்து வந்துள்ளனர்.

இந்த ஆய்வில், தமிழ்நாட்டின், மதுரை மாவட்டம், ஜோதிமாணிக்கம் கிராமத்தில், கள்ளர் மரபை சேர்ந்த ஆண்டிதேவர், அமராவதி அம்மாள் அவர்களின் மகன் விருமாண்டித் தேவரின் ஜீன், கிட்டத்தட்ட 70,000 ஆயிரம் ஆண்டுகளுக்கு முன்பு இந்தியாவில் குடியேறிய ஆப்பிரிக்க மனிதர்களின் ஜீன்களோடு ஒத்துப் போவதாக இக்குழுவினர் கண்டுபிடித்துள்ளார்கள். 
இவரது ஜீன் எம் 130 ரக ஜீனாகும். இதுதான் இந்தியாவில் தற்போதைய தேதியில் மிகவும் பழமையான ஜீன் என்றும் ஆய்வாளர்கள் கூறுகின்றனர். ஆஸ்திரேலியாவிலும் எம் 130 ரக ஜீன் உடையவர்கள் வனப்பகுதியில் இப்போதும் வாழ்ந்து வருவதாக இந்த ஆய்வு கூறுகிறது.

இந்தக் கண்டுபிடிப்பின் மூலம் இந்தியாவில் குடியேறிய முதல் மனிதனின் வாரிசு என்ற பெருமையைப் பெறுகிறார் விருமாண்டி தேவர்.

விருமாண்டி தேவர், சிஸ்டம் அட்மினிஸ்டிரேட்டராக வேலை பார்த்து வருகிறார். மதுரை காமராசர் பல்கலைக்கழகத்தில் எம்சிஐஎஸ்சி முதுகலையும், எம்.சி.ஏ.யும் தேர்ச்சி பெற்று ஆய்வுப் படிப்பினை நிறைவு செய்ய இருக்கிறார். இவரின் மனைவி செல்வி என்பவராவார்.

## மேற்கோள்

பகுப்பு:மதுரை மக்கள்
பகுப்பு:வாழும் மக்கள்
செங்டூ சுவாங்லியு பன்னாட்டு வானூர்தி நிலையம்

**செங்டூ சுவாங்லியு பன்னாட்டு வானூர்தி நிலையம்** (Chengdu Shuangliu International Airport)  சீனாவின் சிச்சுவான் மாகணத்தின் தலைநகர் செங்டூவின் முதன்மை பன்னாட்டு வானூர்தி நிலையம் ஆகும். சுவாங்லியு மாவட்டத்தின் வடக்கு மற்றும் செங்டூவின் தென்மேற்கில் சுமார்  துரத்தில் அமைந்துள்ளது.  இந்த வானூர்தி நிலையம் ஏர் சீனா, சிச்சுவான் ஏர்லைன்ஸ் மற்றும் சென்குடு வான்சேவை நிறுவனம் ஆகியவற்றுக்கு முக்கிய முனைய நடுவமாக விளங்குகிறது. 

சுவாங்லியு வானூர்தி நிலையம் மூலம் 2019ஆம் ஆண்டில் 55.9 மில்லியன் பேர் பயணித்துள்ளார்கள். இது 2019 ஆம் ஆண்டில் உலகின் 25 போக்குவரத்து மிகுந்த வானூர்தி நிலையங்களில் 25வது இடத்தை பெற்றுள்ளது. 

## கண்ணோட்டம்

### வரலாறு
இந்த வானூர்தி நிலையம் முன்னர் **சுவாங்குசி வானூர்தி நிலையம்** என்று பெயரில் இயங்கியது. 1938 ஆம் ஆண்டு நடைபெற்ற இரண்டாம் சீன-ஜப்பானிய போர் / இரண்டாம் உலகப் போரின் போது துணை இராணுவ வானூர்திநிலையமாக திறக்கப்பட்டது.  

## வானூர்தி நிறுவனங்கள் மற்றும் இடங்கள்

### பயணிகள்
thumb| ஆகத்து 2019 செங்டு சுவாங்லியு பன்னாட்டு  விமான நிலையத்தின் முனையம் 1
thumb| சுவாங்லியு வானூர்தி நிலையம் பன்னாட்டு புறப்படும் பகுதி

### சரக்குப் போக்குவரத்து
thumb| சரக்குப் போக்குவரத்து முனையம்
thumb|  நுழைவாயில் முனையம் 2

## மேற்கோள்கள்

## வெளி இணைப்புகள்
  

* 

பகுப்பு:சீன வானூர்தி நிலையங்கள்
பகுப்பு:Coordinates on Wikidata
9,10-இருபுரோமோ ஆந்திரசீன்

**9,10-இருபுரோமோ ஆந்திரசீன்** *(9,10-Dibromoanthracene)* என்பது ஆந்திரசீனின் மைய வளையத்தில்  இரு புரோமின் அணுக்கள் சேர்ந்திருக்கக்கூடிய  ஒரு கரிம வேதியியல் சேர்மமாகும்.ஓர் அணுசக்தி நுண்ணோக்கி மற்றும்  வரியோட்ட புழைவழி நுண்ணோக்கி  ஆகியவற்றால் ஒரு வேதியியல் வினை காணப்பட்ட முதல் ஒற்றை மூலக்கூறு 9,10-இருபுரோமோ ஆந்திரசீன் என்பது குறிப்பிடத்தக்கது. 
## தயாரிப்பு
இயன் எம். எயில்பிரான் மற்றும் சான் எசு. ஈடன் ஆகியோர் 1923 ஆம் ஆண்டு இங்கிலாந்தில்  ஒருங்கிணைந்து 9,10-இருபுரோமோ ஆந்திரசீன் தயாரித்தனர். 
## பண்புகள்
9,10-இருபுரோமோ ஆந்திரசீன் மின் ஒளிர்வு பண்பைக் கொண்ட வேதிச் சேர்மமாகும். நீல நிற ஒளியை இச்சேர்மம் உமிழ்கிறது. 
## வினைகள்
கார்பன்-புரோமின் பிணைப்புகளை வரியோட்ட புழைவழி நுண்ணோக்கியின் மூலம் மின்னழுத்த துடிப்புகளைப்  பயன்படுத்தி  இரண்டு தொடர்ச்சியான படிகளில் தனித்தனியாகப் பிரிக்கலாம். இதன் விளைவாக உருவாகும் கார்பன் இயங்குருபுகள்  சோடியம் குளோரைடு அடி மூலக்கூறு மூலம் 9,10-இருபுரோமோ ஆந்திரசீன்  மீது நிலைநிறுத்தப்படுகின்றன. மேலும் கூடுதலான மின்னழுத்த துடிப்புகள்  பெர்க்மேன் சுழற்சி வினை வழியாக ஈரியங்குருபுகளை  ஒரு டையினுக்கு  மாறுகின்றன அல்லது மீண்டும் பழைய நிலைக்குத் திரும்புகின்றன. 

: 

## மேற்கோள்கள்

பகுப்பு:புரோமின் சேர்மங்கள்
பகுப்பு:ஆந்திரசீன்கள்
1-ஆர்சனோ-3-பாசுபோகிளிசரேட்டு

**1-ஆர்சனோ-3-பாசுபோகிளிசரேட்டு** *(1-Arseno-3-phosphoglycerate)* என்பது கிளிசரால்டிகைடு 3-பாசுபேட்டும்  ஆர்சனேட்டும் சேர்ந்து கிளைக்காலாற் பகுப்பு முறையில் உருவாகும் ஒரு வேதிச் சேர்மமாகும். கிளிசரால்டிகைடு 3-பாசுபேட்டு டியைதரோகினேசு நொதி இவ்வினையில் முக்கியப் பங்கு வகிக்கிறது.  நிலைப்புத்தன்மையற்ற இச்சேர்மம் தன்னிச்சையாக  நீராற்பகுப்படைந்து  ஆற்றல் உருவாக்கும் கிளைக்காலாற் பகுப்பு வினையை தவிர்த்து  3-பாசுபோகிளிசரேட்டாக  சிதைவடைகிறது.
## மேற்கோள்கள்

பகுப்பு:கரிம பாசுபேட்டுகள்
பகுப்பு:ஆர்சனேட்டுகள்
மஞ்சு பாலா

**மஞ்சு பாலா சுவாமி** *(Manju Bala Swami)* ஓர் இந்தியத் தடகள வீராங்கணையாவார். 1989 ஆம் ஆண்டு சூலை மாதம் முதல் தேதியன்று இவர் பிறந்தார். சம்மட்டி வீசுதல் பிரிவு போட்டிகளில் இவர் பங்கேற்று விளையாடுவார். தென் கொரியாவின் இஞ்சியோனில் 2014 ஆம் ஆண்டு நடைபெற்ற  ஆசிய விளையாட்டுப் போட்டியில் மஞ்சு வெண்கலப் பதக்கம் வென்றார்.
அப்போட்டியில் வெள்ளிப் பதக்கம் வென்ற அசல் வெற்றியாளர் யாங் வென்சியு  ஊக்கமருந்து சோதனையில் தோல்வியடைந்த காரணத்தால் இவரது வெண்கலப் பதக்கம்  வெள்ளிக்கு மேம்படுத்தப்பட்டது.  ஆனால், யாங் வென்சியு பின்னர் வெற்றியாளராக மீண்டும் அறிவிக்கப்பட்டார்.
## மேற்கோள்கள்

## புற இணைப்புகள்
* 

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் தடகள வீரர்கள்
உமர்கோட் சிவன் கோயில்

**உமர்கோட் சிவன் கோயில்** (*Umarkot Shiv Mandir*) என்பது பாக்கித்தானில் சிந்து மாவட்டத்தில் உள்ள ராணா ஜாகீர் கோத் என்னும் இடத்திற்கு அருகில் உமர்கோட்டில் அமைந்துள்ள ஒரு இந்துக் கோவிலாகும்.  இந்தக் கோயில் உமர்கோட்டில் அமைந்துள்ள மிகப்பழமையான கோயில். மேலும், இந்தக் கோயிலானது சிந்துவில் மிகவும் புனிதமான இந்து வழிபாட்டுத் தலங்களில் ஒன்றாகும்.

## முக்கியத்துவம்

இந்தக் கோயிலானது கீழ் சிந்து மாவட்டத்தில் வசிக்கக்கூடிய மக்களிடையே புனிதமான கோயிலாகக் கருதப்படுகிறது. யாத்ரீகர்கள் பலருக்கு இக்கோயிலானது தங்குமிடமாகவும் அமைகிறது.

## தெய்வம்
இந்தக் கோயிலில் அற்புதமான சிவலிங்கம் ஒன்று உள்ளது. இது உண்மையில் உலகிலேயே மிகச் சிறந்த ஒன்றாகும். புராணக்கதை கூறுகிறது, உள்ளூர்வாசிகள் இலிங்கத்தின் உயரத்தைக் குறிக்கும் வரை இலிங்கமானது தன்னை வளர்த்துக் கொண்டே இருக்கும்.

## திருவிழா

ஒவ்வொரு ஆண்டும் மகா சிவராத்திரியின் போது, மூன்று நாள் திருவிழா நடைபெறுகிறது. மகா சிவராத்திரியின் போது, கீழ் மற்றும் மேல் சிந்துவிலிருந்து பல யாத்ரீகர்கள் வருகிறார்கள், அவர்களில் பெரும்பாலானோர் மூன்று நாட்கள் கொண்டாட்டங்களுக்காகவே தங்கியிருக்கிறார்கள். இது நாட்டின் மிகப்பெரிய மத விழாக்களில் ஒன்றாகும். இதில் சுமார் 250,000 பேர் கலந்து கொள்கின்றனர். விழாவின் அனைத்து செலவுகளையும் உமர்கோட்டின் அனைத்து இந்து பஞ்சாயத்துகளுமே ஏற்கின்றன. 

## வரலாறு
புராணக்கதைகளின்படி, ஆயிரக்கணக்கான ஆண்டுகளுக்கு முன்பு ஒரு மனிதன் இங்கு மாடுகளை வளர்க்கப் பழகினான். அங்கு வளர்ந்த புற்களின் பரந்த திட்டுகளில் மாடுகள் புற்களை மேய்த்து வந்தான். ஒருநாள் அவன் தன் மாடுகளில் இருந்து ஒன்று வேறு எங்கோ சென்று அருகில் இருந்து இலிங்கத்திற்குப் பால் கொடுப்பதைக் கவனித்தான். அந்த நபர் தனது மாடு இவ்வாறு செய்வதைக் கண்டு அதன் விசித்திரமான நடத்தை குறித்து விசாரித்தான். இதனையடுத்து, மக்கள் இப்பகுதிக்கு வந்து, சோதனை செய்த பின்னர் அது ஒரு சிவலிங்கம் என்று முடிவு செய்தனர். இவ்வாறாக இங்கு சிவன் கோயில் கட்டப்பட்டது.
## மேலும் காண்க

* பாகிஸ்தானில் இந்து சமயம்
* நாடகன்றவர் அறக்கட்டளை சொத்து வாரியம்
* ஹிங்குலாஜ் மாதா சக்தி பீடக் கோவில்
* கட்டாஸ் ராஜ் கோயில் 
* பிரகலாதபுரிகோவில் (முல்தான்)
* தில்லா ஜோகியன்
## மேற்கோள்கள்

பகுப்பு:சிவாலய தல புராணங்கள்
பகுப்பு:இந்துக் கோயில்கள்
இரசியா சேக்

**இரசியா சேக்**  *(Razia Sheikh)*  ஓர் இந்திய முன்னாள் தடகள வீரராவார். இவர் ஈட்டி எறிதல் போட்டியில் போட்டியிட்ட வீராங்கணையாவார். 1987 ஆம் ஆண்டு நடைபெற்ற தெற்காசிய விளையாட்டுப் போட்டிகளில் ஈட்டி எறிதலில் 50 மீட்டர் தூரத்தைத் தாண்டிய முதல் இந்தியப் பெண்மணி என்ற பெருமை ரசியாவுக்கு உண்டு. 1982 ஆம் ஆண்டு தில்லியிலும் மற்றும் 1986 ஆம் ஆண்டு சியோலிலும் நடைபெற்ற ஆசிய விளையாட்டுப் போட்டிகளில்   இரண்டு முறை ரசியா  இந்தியாவின் சார்பாகப் பங்கேற்று விளையாடினார்.
## தொழில்
1986 ஆம் ஆண்டு தில்லியில் நடந்த பிளேமேக்கர்சு தடகள சந்திப்பில் 47.70 மீட்டர் தொலைவுக்கு ஈட்டி  எறிந்த எலிசபெத் டேவன்போர்ட்டின் 21 வயது  சாதனையை இரசியா சேக் முறியடித்து  சாதனை படைத்தார். 
1987 ஆம் ஆண்டு கொல்கத்தாவில் நடந்த தெற்காசிய விளையாட்டுப் போட்டிகளில் இரசியா சேக்  50.38 மீட்டர் தொலைவுக்கு ஈட்டி எறிந்து ஒரு புதிய  தேசிய சாதனையை நிகழ்த்தினார். இந்த போட்டியில் இரசியா தங்கம் வென்றார். 
## மேற்கோள்கள்

பகுப்பு:வாழும் மக்கள்
பகுப்பு:1950 பிறப்புகள்
பகுப்பு:இந்தியப் பெண் தடகள வீரர்கள்
எரிசனம்பட்டி ஊராட்சி ஒன்றியம்

**[[எரிசனம்பட்டி ஊராட்சி]] ஒன்றியம்** என்பது இந்தியாவில் உள்ள தமிழ்நாடு மாநிலத்தில் திருப்பூர் மாவட்டத்தில்  அமைந்துள்ள 15 ஊராட்சி ஒன்றியங்களுல் ஒன்றாகும்.

இந்த ஊராட்சி ஒன்றியம் விரைவில் உடுமலைப்பேட்டை ஒன்றியத்திலிருந்து பிரிக்கப்பட உள்ளது. இதற்கான விரிவான திட்ட அறிக்கையும் மாவட்ட நிர்வாகம் தயார் நிலையில் வைத்துள்ளது. இந்த ஊராட்சி ஒன்றிய வட்டார வளர்ச்சி அலுவலகம் தற்போது உடுமலைப்பேட்டையில் இயங்கி வருகிறது. இந்த ஒன்றியத்தில் இருபது ஊராட்சிகள் அடங்கியுள்ளன.

## மக்கள் தொகை
2011 ஆம் ஆண்டு மக்கட்தொகை கணக்கெடுப்பின் படி,  எரிசனம்பட்டி ஊராட்சி ஒன்றியத்தின் மொத்த மக்கள் தொகை  86,452 ஆகும்.  அதில்  பட்டியல் சாதி மக்களின்  தொகை 18,564 ஆக உள்ளது.  பட்டியல் பழங்குடி மக்களின்  தொகை 638 ஆக உள்ளது.

## போக்குவரத்து
இந்த ஒன்றியத்திற்கு பெரும்பாலும் உடுமலைப்பேட்டை நகரையே அணுக வேண்டும். இங்கிருந்து உடுமலைப்பேட்டை , ஆனைமலை போன்ற பகுதிகளுக்கு நேரடி போக்குவரத்து வசதி உள்ளது.

## ஊராட்சி மன்றங்கள்
இந்த எரிசனம்பட்டி ஊராட்சி ஒன்றியமானது இருபது ஊராட்சிகளைக் கொண்டுள்ளது.
அவைகள்:-
* எரிசனம்பட்டி ஊராட்சி
* செல்லப்பம்பாளையம், 
* தேவனூர்புதூர் , 
* புங்கமுத்துார், 
* ராவணாபுரம், 
* உடுக்கம்பாளையம், 
* பெரியபாப்பனூத்து, 
* தின்னப்பட்டி, 
* கொடுங்கியம், 
* அந்தியூர், 
* பூலாங்கிணறு
* கணபதிபாளையம், 
* ஆர்.வேலுார், 
* பெரியவாளவாடி , 
* வடபூதிநத்தம் , 
* ரெட்டிபாளையம், 
* தீபாலபட்டி, 
* ஜிலோபநாய்க்கன்பாளையம், 
* மொடக்குப்பட்டி 
* ராகல்பாவி

## மேற்கோள்கள்
நபன்னா

**நபன்னா** *(Nabanna)* இந்தியாவின் மேற்கு வங்காள மாநிலத்திலுள்ள அவுரா மாவட்டத்திலிருக்கும் அவுரா நகரிலுள்ள ஒரு கட்டிடம் ஆகும். மேற்கு வங்கத்தின் தற்காலிக மாநில தலைமைச் செயலகம் நபன்னாவில் இயங்கியது. மந்திர்தலா, சிப்பூர் என்ற முகவரியில் நபன்னா கட்டிடம் அமைந்துள்ளது. 2013 ஆம் ஆண்டு அக்டோபர் மாதம் 5 அன்று  முதலமைச்சர் மம்தா பானர்ச்சி நபன்னா கட்டிடத்தை திறந்து வைத்தார். 

14 மாடி கட்டிடமாக உள்ள இங்கு  அரசாங்கத்தின் ஆடை பூங்கா, ஊக்ளி ஆற்றுப் பால ஆணைய அலுவலகம் போன்றவை இருந்தன,  பொதுப்பணித்துறை ஒன்றரை மாதங்களுக்குள் இக்கட்டிடத்தை புதிய தலைமைச் செயலகமாக மாற்றியது. முதலமைச்சர் அலுவலகம் மேல் மாடியில் இயங்கத் தொடங்கியது.  
 
## மேற்கோள்கள்

பகுப்பு:மேற்கு வங்காளம்
பகுப்பு:மேற்கு வங்காள அரசு
வயநாடு செட்டி மொழி

**வயநாடு செட்டி**, அல்லது **செட்டி**, என்பது இந்தியாவின் வகைப்படுத்தப்படாத தென் திராவிட மொழியாகும், இது இந்தியாவின் கேரளத்தின் சில பகுதிகளிலும், நீலகிரி மலையின்  வயநாடு பகுதியிலும் வாழும் வயநாடன் செட்டி சமூகத்தால் பேசப்படுகிறது. இது கவுடருடன் 62-76% லெக்சிக்கல் ஒற்றுமையைக் கொண்டுள்ளது, 65% ஜோன் குறும்பா மொழியுடன் 52% மற்றும் கன்னடத்துடன் 52% ஒற்றுமையைக் கொண்டுள்ளது.  இது கன்னடத்துடன் மிக நெருக்கமான முக்கிய மொழியாக உள்ளது.  இந்த மொழியும் படுக மொழியும் மிகவும் ஒத்திருக்கிறது. 

## குறிப்புகள்

பகுப்பு:திராவிட மொழிகள்
ஆக்சாலைல் இருசயனைடு

**ஆக்சாலைல் இருசயனைடு** *(Oxalyl dicyanide)* என்பது C4N2O2. என்ற மூலக்கூற்று வாய்ப்பாட்டால் விவரிக்கப்படும் ஒரு கரிமவேதியியல் சேர்மமாகும்.
## தயாரிப்பு
ஈரிமினோசக்சினோநைட்ரைலை நீராற்பகுத்தல் வினைக்கு உட்படுத்தி ஆக்சாலைல் இருசயனைடு தயாரிக்கப்படுகிறது.  
## வினைகள்
ஈரமினோமாலியோநைட்ரைலுடன் ஆக்சாலைல் இருசயனைடைச் சேர்த்து ஒடுக்க வினைக்கு உட்படுத்தினால் பிரசின்நாற்கார்போநைட்ரைலும் 5,6-ஈரைதராக்சிபிரசின்-2,3-இருகார்போநைட்ரைலும் உருவாகின்றன. இவ்விரண்டுமே பிரசின் வழிப்பெறுதிகளாகும். 
## மேற்கோள்கள்

பகுப்பு:அசைல் சயனைடுகள்
பகுப்பு:கனிம கரிமச் சேர்மங்கள்
பகுப்பு:கனிம நைதரசன் சேர்மங்கள்
பகுப்பு:கரிமச் சேர்மங்கள்
மிலன் மேளா

**மிலன் மேளா** *(Milan Mela)* இந்தியாவின் கொல்கத்தா நகரில் முதன்மை கண்காட்சி மற்றும் மாநாட்டு மையமாக திகழ்கிறது. 31,894 சதுர மீட்டர் (343,300 சதுர அடி) பரப்பளவு கொண்ட கண்காட்சி இடத்தைக் கொண்ட கொல்கத்தாவின் மிகப்பெரிய கண்காட்சி மையமாக இது கருதப்படுகிறது.  
மிலன் மேளா வளாகம் மேற்கு வங்க அரசாங்கத்தின் மேற்கு வங்க வர்த்தக மேம்பாட்டு அமைப்புக்குச் சொந்தமானதாகும். இவ்வமைப்பே வளாகத்தை நிர்வகிக்கவும் செய்கிறது.  
மேற்கு வங்க வர்த்தக மேம்பாட்டு அமைப்பு என்பது மேற்கு வங்கத்திற்கான வர்த்தகம் மற்றும் வணிக வாய்ப்புகளை மேம்படுத்துவதை பிரதான நோக்கமாகக் கொண்டு மாநில வர்த்தக மற்றும் தொழில்துறை முன்னெடுத்த ஒரு முயற்சியாகும். 

## மீள்பார்வை
மேற்கு வங்காள மாநிலத்தில் வர்த்தகம் மற்றும் தொழில், கலை மற்றும் கலாச்சாரம் மற்றும் பிற சேவைகளை மேம்படுத்துவதற்காக ஒரு நியாயமான வர்த்தக வளாகத்தை வழங்கும் நோக்கில் மிலன் மேளா 2008 ஆம் ஆண்டு கட்டப்பட்டது.  கலை மற்றும் கலாச்சாரம், பிற சேவைகள், பொழுதுபோக்கு ஆகியவற்றை மேம்படுத்துவதற்காகவும் தேசிய மற்றும் சர்வதேச வர்த்தக கண்காட்சிகள், கண்காட்சிகள் மற்றும் மாநாடுகள் மற்றும் பிற நிகழ்வுகளை ஒழுங்கமைக்கவும், உள்ளூர், தேசிய மற்றும் வர்த்தகம் மற்றும் தொழில்துறையை மேம்படுத்துவதற்காகவும் அல்லது மாநிலத்தின் பிற இடங்களில் சர்வதேச கண்காட்சிகள் நடத்தவும் இதுபோன்ற வளாகங்களை கட்ட மேற்கு வங்க வர்த்தக மேம்பாட்டு அமைப்பும் திட்டமிட்டது. இந்தியா மற்றும் வெளிநாடுகளில் உள்ள பிற நவீன வசதிகளுடன் இந்த வளாகத்தில் வர்த்தக கண்காட்சி நடத்தப்பட்டால் சிறிய கூட்டங்கள் முதல் பெரிய கண்காட்சிகள் வரையிலான நிகழ்வுகளை நடத்துவதற்கு மற்றவர்கள் ஊக்குவிக்கப்படுவார்கள் என்று அரசாங்கம் நம்பியது. கைவினைப் பொருட்கள் முதல் கனரக இயந்திரங்கள், அச்சிடுதல் மற்றும் அச்சிடும் இயந்திரங்கள், வாகனங்கள்   வரையிலான பொருட்களைக் காண்பிப்பதற்காக இந்த வளாகம் வடிவமைக்கப்பட்டுள்ளது.  
## மேற்கோள்கள்

பகுப்பு:கொல்கத்தாவின் கட்டிடங்கள்
சித்தரஞ்சன் தேசிய புற்றுநோய் நிறுவனம்

**சித்தரஞ்சன் தேசிய புற்றுநோய் நிறுவனம்** (*Chittaranjan National Cancer Institute)* இந்தியாவின் 25 பிராந்திய புற்றுநோய் மையங்களில் ஒன்றாகும். ஒரு புற்றுநோய் பராமரிப்பு மருத்துவமனையமாகவும்  ஆராய்ச்சி நிறுவனமாகவும் இது செயல்படுகிறது.  கொல்கத்தா நகரத்தின் அசரா மோர் பகுதியில் இயாடின் தாசு பூங்கா  மெட்ரோ நிலையத்திற்கு அருகில் இந்நிறுவனம் அமைந்துள்ளது. 1950 ஆம் ஆண்டு சனவரி 2 ஆம் நாள் பேராசிரியர் மேடம் யே.கியூரியால்   முறையாக சித்தரஞ்சன் புற்றுநோய் மருத்துவமனை என்று தொடங்கப்பட்டு பின் சித்தரஞ்சன்  தாசின் பெயர் சூட்டப்பட்டது, ஏனெனில் சித்தரஞ்சன் தாசு இந்நிறுவனத்திற்கான நிலம் மற்றும் சொத்துக்களை நன்கொடையாக வழங்கினார்.  
## மேற்கோள்கள்

பகுப்பு:கொல்கத்தா
ராஜக்காடு

**ராஜக்காடு** (*Rajakkad*) என்பது மேற்குத் தொடர்ச்சி மலையில் அமைந்துள்ள இந்திய மாநிலமான கேரளாவில் உள்ள இடுக்கி மாவட்டத்தில் இருக்கும் ஒரு நகரமாகும். இது கேரளாவின் மிக வேகமாக வளர்ந்து வரும் நகரங்களில் ஒன்றாகும்.

## பொருளாதாரம்
இந்த நகரத்தில் வசிப்பவர்களில் பெரும்பாலோர் விவசாயத்தை நம்பியிருக்கிறார்கள். முக்கிய பயிர்கள், கருப்பு மிளகு, ஏலக்காய் மற்றும் இஞ்சி போன்றவை ஆகும். கள்ளிமாலி காட்சிக் கோணம், பொன்முடி அணை, கனககுன்னு காட்சிக் கோணம் மற்றும் குத்தும்கல் நீர்வீழ்ச்சிகளைக் கொண்டுள்ள ராஜக்காடு சுற்றுலாத்தலமாகவும் விளங்குகிறது.

## புள்ளிவிவரங்கள்

2011 நிலவரப்படி, நகரத்தின் மக்கள் தொகையானது 16,378, என்ற அளவில் உள்ளது. இதில் ஆண்களில் 8219 பேரும், பெண்களில் 8,159 பேரும் உள்ளனர்.

## போக்குவரத்து

முக்கிய நகரங்களான எர்ணாகுளம், கோட்டயம், மூவாற்றுப்புழை, கட்டப்பனை, பாலா, அடிமாலி மற்றும் கோத்தமங்கலம் ஆகிய ஊர்களுக்கு தனியாரும், கேரள மாநில போக்குவரத்து கழகமும் பேருந்துகளை இயக்குகின்றன. அருகிலுள்ள விமான நிலையம் கொச்சி பன்னாட்டு வானூர்தி நிலையம் 109.5 கி.மீ தூரத்திலும், அருகிலுள்ள ரயில் நிலையம் ஆலுவா 107 கி.மீ தூரத்திலும் உள்ளது.

## கல்வி

### கல்லூரிகள்

### பள்ளிகள்

## வழிபாட்டுத் தலங்கள்

## மேற்கோள்

பகுப்பு:ஆலப்புழை மாவட்டத்தில் உள்ள ஊர்களும் நகரங்களும்
மாந்தாதா

**மாந்தாதா அல்லது மாந்தாத்திரி**  (**Mandhatri** or **Mandhata**) (, ), இந்து தொன்மவியலில் இவர் இச்வாகு குலத்தில் தோன்றிய மன்னரும், அயோத்தி மன்னர் யுவனசுவரின் மகனும் ஆவார். இவர் யாதவ குல மன்னர் சசபிந்துவின் மகளான சித்திரரதையை மணந்தவர். புராணங்களின் படி, இவரது வழித்தோன்றல்கள் பிருகுத்சன், அம்பரீசன், முசுகுந்தன் ஆவார்.

ரிக் வேதத்தின் பத்தாம் மண்டலத்தில் மன்னர் மாந்தாதாவின் குறிப்புகள் உள்ளது.

மகாபாரத்தின் துரோண பருவத்தில், மாந்தாதா சூரிய வம்சத்தின் இச்வாகு குல மன்னராக கூறப்படுகிறது.

## இறப்பு
மதுபுரியை ஆண்ட லவணாசுரன் எனும் அசுரனுடன் மாந்தாதா போரிடும் போது, லவணாசூரனுக்கு சிவபெருமான் அருளிய திரிசூலத்தால் மாந்தாதா கொல்லப்பட்டார். பிற்காலத்தில் லவணாசூரனை சத்ருக்கனன் போரில் கொன்றார்.

## அடிக்குறிப்புகள்

## மேற்கோள்கள்
* 
* https://archive.org/details/ancientindianhis00parguoft
* https://www.jstor.org/stable/25209949
## வெளி இணைப்புகள்
*  Mandhata, the first Samrat of Ancient India

பகுப்பு:இந்து தொன்மவியல் மாந்தர்
வாகனம் (இந்துக் கடவுளர்)

**வாகனம்** (***Vahana***) (,  or **animal vehicle**),  இந்துத் தொன்மவியலில் கூறியள்ள்வாறு கீழ்கண்ட கடவுளர்களுக்கு கீழ் கண்ட வாகனங்கள் கூறப்படுள்ளது. இந்து சமயத்தில் மும்மூர்த்திகளில் சிவபெருமானுக்கு நந்தி வாகனமும், திருமாலுக்கு கருட வாகனமும், பிரம்மாவுக்கு அன்ன வாகனமும் கூறப்பட்டுள்ளது. மேலும் சில விலங்குகள் சில தெய்வங்களின் கொடிகளாகவும், சின்னங்களாகவும் உள்ளது. 

## கடவுளர்களின் வாகனங்களின் பட்டியல்

## அடிக்குறிப்புகள்

## வெளி இணைப்புகள்

* Holy Vehicles, an illustrated list. Accessed August 10, 2007.
* Hindu Deities and Their Vehicles, a partial list at About.Com. Accessed August 10, 2007.
* Symbolism of the Vehicles of Gods and Goddesses. Accessed August 10, 2007.
*எந்தக் கடவுளுக்கு என்ன வாகனம்?
* Vahanas, the Vehicles of Hindu Gods and Goddesses

பகுப்பு:இந்துக் கடவுள் வாகனங்கள்
டைஎத்தில் ஈதர் பெராக்சைடு

**டைஎத்தில் ஈதர் ஐதரோபெராக்சைடு**(Diethyl ether hydroperoxide) என்பது C2H5OCH(OOH)CH3 என்ற மூலக்கூற்று வாய்ப்பாட்டை உடைய ஒரு கரிமச் சேர்மம் ஆகும். இது ஒரு நிறமற்ற, வாலைவடிக்கக்கூடிய நீர்மம் ஆகும். டைஎத்தில் ஈதர் ஐதரோபெராக்சைடு மற்றும் அதன் குறுக்கப்பட்ட விளைபொருட்கள் டை எத்தில் ஈதருக்கு வெளிப்படுத்தப்படும் போது மெதுவாக உருவாகும் கரிம பெராக்சைடுகள் சூழலில் உள்ள காற்று மற்றும் வெப்பநிலை சார்ந்து வெடிக்கும் தன்மையைக் கொண்டிருப்பதற்காக குறைகூறப்படுகின்றன.

## தொகுப்பு முறை மற்றும் வினைகள்
டைஎத்தில் ஈதரின் ஒளிவழிஆக்சிசனேற்றத்தின் மூலம் டைஎத்தில் ஈதர் ஐதரோபெராக்சைடு உருவாக்கப்படலாம். இது ஒரு தனி உறுப்புச் செயல்முறை ஆகும். இந்தச் செயல்முறை புறஊதாக் கதிர்களின் கிளர்வுறுதலின் மூலம் மூலக்கூற்று ஆக்சிசனை மேலும் வினையுறு வடிவத்திற்கு மாற்றுவதை உள்ளடக்கியுள்ளது. இதன் உருவாதலானது வெடித்துச்சிதறும் அபாயத்தின் வாய்ப்பு காரணமாக விரும்பத்தகாத ஒன்றாக உள்ளது. இதன் காரணமாக, வணிகரீதியான டைஎத்தில் ஈதர் மாதிரிகள் வழக்கமாக பியூட்டைலேற்ம் செய்யப்பட்ட ஐதரோஆக்சிடொலுயீன் போன்ற உயிர் வளியேற்ற எதிர்ப்பொருள்களைக் கொண்டுள்ளன. மேலும், அவை ஆம்பர் கண்ணாடி போன்ற புறஊதாக் கதிர்களைத் தடுக்கும் பொருள்களால் ஆன கொள்கலங்களில் அடைத்து வைக்கப்படுகின்றன. 

:

எத்தில் வினைல் ஈதரோடு ஐதரசன் பேரொட்சைடை அமில வினையூக்கம் செய்யப்பட்ட சேர்க்கை வினையின் மூலம் அதிக அளவில் தயாரிக்க முடியும்:
:C2H5OCH=CH2  +  H2O2  →  C2H5OCH(OOH)CH3

இதனையொத்த ஐதரோபெராக்சைடுகள் இதே முறையைப் பின்பற்றித் தயாரிக்கலாம். 

டைஎத்தில் ஈதர் ஐதரோபெராக்சைடினை நீருடன் வெப்பப்படுத்தும் போது, அசிட்டால்டிகைடாக சிதைவுறுகிறது.
:C2H5OCH(OOH)CH3  →  CH3CHO + C2H5OH  +  H2O2  →  

டைஎத்தில் ஈதர் ஐதரோபெராக்சைடு *டைஎத்தில் ஈதர் பெராக்சைடு*' அல்லது **எதிலிடீன் பெராக்சைடு** எனப்படும் பலபடிகளை உருவாக்குகிறது:

பெராக்சைடு ஒரு நிறமற்ற திரவம் ஆகும். இது உராய்விற்கு அதிக உணர்திறன் கொண்ட, எளிதில் வெடிக்கும் தன்மை கொண்ட வெடிபொருள் ஆகும். இருப்பினும், எளிதில் ஆவியாகும் டைஎத்தில் ஈதரின் ஆவியாதல் தூய வெடிபொருட்களின் மெல்லிய படலங்களை விட்டுச்செல்வதால், இந்த பலபடிப் பொருள்களை திண்மமாக்குவது மிகவும் ஆபத்தானதாகும்.

## சோதனைகள்
டைஎத்தில் ஈதர் பெராக்சைடுகள் அசிட்டிக் அமிலத்தில் உள்ள பொட்டாசியம் அயோடைடு அல்லது பொட்டாசியம் அயோடைடு / ஸ்டார்ச் தாள் கொண்டு சோதிக்கப்படலாம். இச்சோதனைக்கான நேர்மறை முடிவானது அயோடின் (I2) உருவாதலையும் அதன் காரணமாக மஞ்சள் அல்லது பழுப்பு நிற ஈதர் படலம் அல்லது ஒரு ஸ்டார்ச் தாளில் அடர் நீலப்புள்ளி தோன்றுதலைத் தருகிறது. 

## மேற்கோள்கள்

பகுப்பு:கரிமப் பெராக்சைடுகள்
பகுப்பு:ஈதர்கள்
பகுப்பு:வெடிக்கும் வேதிப்பொருட்கள்
பகுப்பு:ஈத்தாக்சி சேர்மங்கள்
வயநாடு செட்டி

**வயநாடு செட்டி** என்பவர்கள் தென்னிந்தியாவின், தமிழ்நாட்டின், நீலகிரி மலையிலுகள்ள வய நாடு  பகுதியில் வாழக்கூடிய ஒரு சாதியினர் ஆவர். இவர்கள் பிற்படுத்தப்பட்டோர் பட்டியிலில் இணைக்கபட்டவர்களாவர். 

வய நாட்டுச் செட்டிகள் தொழிலால் உழவர்கள் ஆவர். இவர்களது மொழி வயநாடு செட்டி மொழி எனப்படுகிறது. இவர்கள் மலையாள மொழியையும் பேசுவதோடு, கேரளத்தின் மருமக்கள் தாய முறையையும் கடைப்பிடித்து ஒழுகுகின்றனர். வய நாட்டுச் செட்டிகளின் முன்னோர்கள் கோவை மாவட்டத்திலுள்ள தாராபுரத்திலிருந்து நீலகிரி மலைமீது குடிபுகுந்த வெள்ளாளச் செட்டியரே ஆவர். எனவே இவர்கள் இனத்தால் தமிழர், வய நாட்டுச் செட்டிகளிடையே இரண்டுவிதத் திருமணங்கள் இருந்தது. முதல்வகைத் திருமணத்தின்படி, பெண்ணானவள் கணவனிடம் தொடர்பு (marital relations} கொள்ளுவாள். ஆனால் கணவன் வீட்டுக்குச் சென்று வாழமாட்டாள். மற்றொரு வகைத் திருமணம் ‘மாலைக் கல்யாணம்' என்று சொல்லப்படுகிறது. அதன்படி மனைவி கணவனோடு வாழ அனுமதிக்கப்படுகிறாள். மருமக்கள் தாய முறையே இத் திருமண வேறுபாடுகளுக்குக் காரணம் என்று சொல்லப்படுகிறது. இவர்கள் வய நாட்டுப் பீடபூமியில், பாய்ந்துவரும் நீரருவிகளின் நீரைப்பாய்ச்சி நெல் விளைவிக்கின்றனர். அதோடு புன்செய்த் தானியங்களையும் விளைவிக்கின்றனர். வய நாட்டுச் செட்டிகளின் சமுதாயத்தில் ஐந்து குடும்பங்கள் தலைமைபெற்ற குடும்பங்களாகக் கருதப்படுகின்றன. அக்குடும்பத்தாரின் ஆணைவழி எல்லாரும் ஏற்றறு நடக்கின்றனர். இவர்கள் சிறந்த உழைப்பாளிகள், அமைதியான வாழ்க்கையை உடையவர்கள் ஆவர். இவர்கள் வேட்டையில் விருப்பமுடையவர்களாகவும், புலிகளை வலை போட்டுப் பிடித்து, ஈட்டியால் குத்திக் கொல்லும் வேட்டை முறையில் கைதேர்ந்தவர்களாகவும் இருந்தனர். வயநாட்டுச் செட்டியரில் பலர் நிலக்கிழார்களாக இருந்தாலும், பெரும்பாலோர் ஏழைகளாக உள்ளனர்.  

## குறிப்புகள்

பகுப்பு:சாதிகள்
பகுப்பு:நீலகிரி மாவட்டம்
சாங்கேசூர் தேசியப் பூங்கா

**சாங்கேசூர் தேசிய பூங்கா** (Zangezur National Park) என்பது அஜர்பைஜானின் தேசியப் பூங்காவாகும். இது சூன் 16, 2003 அன்று நக்சிவன் தன்னாட்சி குடியரசின் ஓர்டுபாத் மாவட்டத்தில் அமைந்துள்ளது. இந்தப் பூங்கா 12,131 எக்டேர் (121.31 கி.மீ 2) பரப்பளவில் ஓர்டுபாத் தேசிய பூங்காவாக நிறுவப்பட்டது. 25 நவம்பர் 2009 அன்று இந்தப் பூங்கா  விரிவுபடுத்தப்பட்டது. மேலும், சாங்கேசூர் தேசியப் பூங்கா எனவும் மறுபெயரிடப்பட்டது. இந்தப் பூங்கா ஒரு மலைப்பகுதியில் அமைந்துள்ளது. இது குளிர்காலத்தில் குளிர்ச்சியாகவும் கோடையில் வெப்பமாகவும் இருக்கும். சனவரி மாதத்தில் -30 ° C முதல் -10 ° C வரையிலும் சூலை மாதத்தில் 10 ° C 25 ° C வரையிலும் வெப்பநிலை மாறுகிறது. ஆண்டு மழையளவு 300–800 மி.மீ என்ற அளவில் பொழியும். இதன் நீர் ஆதரங்களாக கிலான்சாய், வனாட்சே, துய்லுஞ்சே, அய்லிஷ்சே, கன்சாச்சே, கோட்டாம்சே, கிலிட்சே, ஓர்டுபாத்சே போன்ற ஆறுகளிலிருந்து வருகிறது. மழை மற்றும் உருகும் பனி இந்த நதிகளின் முக்கிய பகுதியாகும்.

## தாவரங்கள்
இந்தப் பூங்காவில் சில அரிதான தாவரங்கள் வளர்கின்றன.  இங்கு வளரும் 39 வகையான தாவரங்கள் அசர்பைஜானின் சிவப்புப் புத்தகத்தில் சேர்க்கப்பட்டுள்ளன.

## விலங்குகள்
இந்தப் பூங்கா வளமான உயிரியல் பன்முகத்தன்மையால் வகைப்படுத்தப்படுகிறது. இதில் 58 வகையான விலங்குகள் (அதில் 35 முதுகெலும்புப் பிராணிகள் மற்றும் 23 பூச்சிகள்) பதிவு செய்யப்பட்டுள்ளன. தேசியப் பூங்காவில் பாரசீக சிறுத்தை, மலை செம்மறி,  ஆடு, வெள்ளை வால் கடல் கழுகு, பொன்னாங் கழுகு போன்ற பறைவை இனங்கள் அருகிவரும் நிலையில் காணப்படுகின்றன.

மேலும், நச்சிவன் பகுதி 62 பாலூட்டி இனங்கள் மற்றும் கிளையினங்களைக் கொண்டிருப்பதாக அறியப்படுகிறது. அவற்றில் 32 வௌவால், முள்ளம்பன்றி, , பெசோர் ஆடு, காக்கேசிய மஃப்ளான் போன்றவை இருக்கின்றன. கூடுதலாக, சிறுத்தை, ஓநாய், குள்ளநரி, நரி, கழுதைப்புலி, பேட்ஜர், காட்டுப்பூனை போன்ற பிற வேட்டை விலங்குகள் போன்ற சுமார் 12 மாமிச பாலூட்டிகள் பூங்காவின் விலங்கினங்களின் முக்கியமாகும்

பாலூட்டிகளைத் தவிர, பூங்காவில் 217 பறவை இனங்களும் அவற்றின் கிளையினங்களான யுரேசியக் கழுகு, வெள்ளை கூழைக்கடா,  வெள்ளை வால் கழுகு, குறுகிய கால் கழுகு, பெரிய பஸ்டர்ட் மற்றும் சிறிய பஸ்டர்ட் போன்றவற்றை இப்பகுதியில் காணலாம். அவற்றில் 15 இனங்கள் சிவப்பு புத்தகத்தில் சேர்க்கப்பட்டன. 

2010 சர்வதேச அபிவிருத்திக்கான ஐக்கிய அமெரிக்க நிறுவனத்தின் (யுஎஸ்ஐஐடி) அறிக்கையியில், "அசர்பைஜானின் பூங்காக்கள் வெறும் பூங்காக்களாகவே இருக்கிறது. ஓர்டுபாத் தேசிய பூங்காவில் பொதுமக்களுக்கான அணுகல் என்பது சாத்தியமற்றது" என அந்த அறிக்கை தெரிவிக்கிறது. அதற்கு தனிப்பட்ட அனுமதி கோரப்பட்டாலும் பெரும்பாலும் "அசர்பைஜானின் சுற்றுச்சூழல் மற்றும் இயற்கை வள அமைச்சகத்திடமிருந்து மறுக்கப்படுகிறது. எனவே அனுமதி என்பது தன்னார்வ தொண்டு நிறுவனங்கள், சர்வதேச நன்கொடையாளர்கள் அல்லது அரசாங்கத்திற்கு வெளியே உள்ள எவருக்கும் பெறுவது மிகவும் கடினமாகவே உள்ளது. 

ஜங்காசூர் தேசிய பூங்காவின் வளமான தாவரங்கள் மற்றும் விலங்கினங்கள் தவிர கூடுதலாக இயற்கை மற்றும் வரலாற்று நினைவுச்சின்னங்களும் இங்கு உள்ளன. 

## மேற்கோள்கள்

## வெளி இணைப்புகள்

* Zangezur National Park Official Website - Ministry of Ecology and Natural Resources of Azerbaijan 
* National Parks: Zangezur National Park - Ministry of Ecology and Natural Resources of Azerbaijan 

பகுப்பு:IUCN வகை II
பகுப்பு:Coordinates on Wikidata
பகுப்பு:அசர்பைஜான்
பனிவீழ் சிகரம்

**பனிவீழ் சிகரம்** (*Snowdon*) என்பது இந்தியாவின் தமிழ்நாட்டில் அமைந்துள்ள மேற்குத் தொடர்ச்சி மலையின் நீலகிரி மலைகளில் உள்ள ஒரு சிகரம் ஆகும்.

இதன் உயரம் உயரம்: 2,530 மீட்டர்கள் (8,301 அடி  ) தொட்டபெட்டாவைப்போல் எளிதாக இதன்மீது ஏற முடியாது. ஏறுவதற்குச் சிரம்மமான சிகரமான இங்கு செல்ல, உயர்ந்த மரங்களடர்ந்த வழிகளூடே ஏறிச் செல்லவேண்டும். ஸ்பென்சர் மலை மீது அமைந்துள்ள புனித ஸ்டீபன் தேவாலயத்திற்குப் பின்னால் இருக்கும் மெர்லிமண்ட் பாதையில் இரண்டு கல் தொலைவு சென்றால், இவ்வுச்சியை அடையலாம். 

## மேற்கோள்கள்

பகுப்பு:தமிழ்நாட்டில் உள்ள மலைகள்
பகுப்பு:மேற்குத் தொடர்ச்சி மலைத்தொடரிலுள்ள மலைகள்
எல்க் சிகரம்

**எல்க் சிகரம்** (*Elk Hill*) என்பது இந்தியாவின் தமிழ்நாட்டில் அமைந்துள்ள மேற்குத் தொடர்ச்சி மலையின் நீலகிரி மலைகளில் உள்ள ஒரு சிகரம் ஆகும்.

இதன் உயரம் உயரம்: ()  ஆகும். இதன்மீது பல கோயில்கள் உள்ளன. இவ்வுச்சியின் பக்கத்தில் ஓர் அழகிய கோயில் குடையப்பட்டுள்ளது. அங்குள்ள பூசாரி மாலைதோறும் ஒரு விளக்கேற்றி வைக்கிறார். ஊட்டியின் எப்பகுதியிலிருந்து பார்த்தாலும் அவ்விளக்கு பெரும்பாலும் தெரியும். 

## மேற்கோள்கள்

பகுப்பு:தமிழ்நாட்டில் உள்ள மலைகள்
பகுப்பு:மேற்குத் தொடர்ச்சி மலைத்தொடரிலுள்ள மலைகள்
கெய்ரன் சிகரம்

**கெய்ரன் சிகரம்** (*Cairn Hill*) என்பது இந்தியாவின் தமிழ்நாட்டில் அமைந்துள்ள மேற்குத் தொடர்ச்சி மலையின் நீலகிரி மலைகளில் உள்ள ஒரு சிகரம் ஆகும்.

இதன் உயரம் உயரம்: 6,583 அடி ஆகும். இது உதகமண்டலத்தில் உள்ள சிகரங்களில் மிகவும் அழகியது ஆகும். காரணம் மற்ற எல்லாச் சிகரங்களையும் விட இது மரங்களடர்ந்ததாக உள்ளதே ஆகும்.  மற்ற சிகரங்களில் மரங்கள் அழிக்கப்பட்டாற்போல் இதில் அழிக்கப்படவில்லை. பச்சைக் கம்பளம் விரித்தது போன்ற புல்வெளிகள் இச்சிகரத்தில் எங்கும் பரவிக் காணப்படுகின்றன. இங்குள்ள மரங்களின் அடியில் மேடையிட்டாற்போல் பாசி படர்ந்துள்ளது.  கெய்ரன் சிகரம் உதகையிலிருந்து சற்றுத்தொலைவில் உள்ளது. நகரத்திலிருந்து புறப்பட்டு, ஏரியைச் சுற்றிச் செல்லும் தொடருந்து பாதையோரமாகச் சென்றோமானால், தூண்கள் போல் உயர்ந்து நிற்கும் பாறைகளைக் காணலாம். அவ்விடத்திலிருந்து ஒரு கல் தொலைவுகொண்ட பாதையாக் கடந்து, கெய்ரன் மலையின் இளமரக் காட்டிற்குள் நுழையலாம். 

## மேற்கோள்கள்

பகுப்பு:தமிழ்நாட்டில் உள்ள மலைகள்
பகுப்பு:மேற்குத் தொடர்ச்சி மலைத்தொடரிலுள்ள மலைகள்
1,3-இருபுளோரோ-2-புரோப்பனால்

**1,3-இருபுளோரோ-2-புரோப்பனால்** *(1,3-Difluoro-2-propanol)* என்பது C3H6F2O என்ற மூலக்கூற்று வாய்ப்பாட்டால் விவரிக்கப்படும் ஒரு கரிமவேதியியல் சேர்மமாகும். 1,3-டைபுளோரோ-2-புரோப்பனால் என்றும் அழைக்கப்படும் இச்சேர்மம் ஒரு வளர்சிதைமாற்ற நச்சுப்பொருளாகும். சிட்ரிக் அமில சுழற்சியை இது சீர்குலைக்கிறது. சோடியம் புளோரோ அசிட்டேட்டைப்  பயன்படுத்துவது போல இதையும் எலியினக் கொல்லியாகப் பயன்படுத்துகின்றனர். முன்னாள் சோவியத் ஒன்றியத்தில் பரவலாகப் பயன்படுத்தப்பட்ட எலியினக் கொல்லி தயாரிப்பான கிளிப்டரில் 1,3-இருபுளோரோ-2-புரோப்பனால் ஒரு முக்கிய மூலப்பொருளாகப் பயன்படுத்தப்பட்டது. அங்கு இதனுடன் 1-குளோரோ-3-புளோரோ-2-புரோபனாலும் சேர்த்து கிளிப்டர் கொல்லி தயாரிக்கப்பட்டது.  
## மேற்கோள்கள்

பகுப்பு:கொரிப்பனக் கொல்லிகள்
குடற்புழுவியல்

**குடற்புழுவியல்** *(Helminthology)* என்பது ஒட்டுண்ணி புழுக்கள் பற்றி ஆராயும் அறிவியல் புலமாகும். இப்புலம் ஒட்டுண்ணிப் புழுக்களை வகைபிரித்தல் மற்றும் ஓம்புயிர்கள் மீதான அவற்றின் விளைவுகளையும் ஆய்வு செய்கிறது.

புழு என்ற பொருளைக் குறிக்கும் எல்மின் என்ற சொல்லிலிருந்து குடற்புழு அறிவியல் என்ற சொல் வருவிக்கப்பட்டுள்ளது. 

18 மற்றும் 19 ஆம் நூற்றாண்டுகளின்  ஆரம்பத்தில் குடற்புழு அறிவியல் குறித்த வெளியீடுகளின் அலை வீசியது.  இக்காலம் அறிவியலின் பொற்காலம் என்றும் விவரிக்கப்பட்டுள்ளது. அந்த காலகட்டத்தில் பெலிக்சு டுயார்டின்,  வில்லியம் பிளாக்சுலேண்ட் பென்காம், பீட்டர் சைமன் பல்லாசு, மார்கசு எலிசர் பிளொச், ஓட்டோ பிரீட்ரிக் முல்லர்,   யோகான் கோயசு, பிரீட்ரிக் செங்கர், சார்லசு வார்டெல் சிடைல்சு, கார்ல் அசுமண்ட் ருடால்பி, ஓட்டோ பிரீட்ரிக் பெர்ன்கார்ட்டு வான் லின்சுடோவ்   மற்றும் யோகான் கோட்பிரைட்டு பிரெம்சர் போன்றவர்கள் இப்புலம் தொடர்பாக முறையான அறிவியல் ஆய்வுகளைத் தொடங்கினர். 

சப்பானிய ஒட்டுண்ணி நிபுணர் சத்யு யமகுட்டி என்பவர் 20 ஆம் நூற்றாண்டின் மிகவும் சுறுசுறுப்பாக இயங்கிய குடற்புழு அறிவியல் அறிஞர் ஆவார். இவர் குடற்புழு அறிவியல் தொடர்பான ஆறு தொகுதிகள் கொண்ட நுலை எழுதியுள்ளார்.   
## மேற்கோள்கள்

பகுப்பு:விலங்கியல்
பிரளயன்

**பிரளயன்**, நவீன நாடகம், வீதி நாடகம், குழந்தைகளுக்கான நாடகப் பயிற்சி என்ற வகைகளில் தமிழ்நாட்டின் தனித்துவ  நாடக ஆளுமையாக செயல்பட்டு வருபவர். பத்திரிக்கையாளராகவும், திரைப்பட இயக்குநராகவும் இருக்கிறார்.

## நாடகத்தொடர்பு
கல்லூரியில் படிக்கும்போது தமிழ் மொழிக் கழகம் வாயிலாக நாடகத்தில் ஈடுபட்டுள்ளார். அப்போது கல்லூரி நாடகங்களில் ஈடுபட்டதோடு, கவிதைகளும் எழுதியுள்ளார்.  அக்காலகட்டத்தில் திருவண்ணாமலையில் பிலிம் சொசைட்டி என்ற அமைப்பினை நிறுவி அதன் மூலமாக கலை தொடர்பான நடவடிக்கைகளை மேற்கொள்ள ஆரம்பித்துள்ளார். அதில் கல்லூரி ஆசிரியர்களும் ஈடுபட்டிருந்தனர். சர்வதேச படங்களைப் பார்ப்பது, அவற்றை விமர்சனம் செய்வது போன்ற செயல்பாடுகள் கலை ஆர்வத்தை அவரிடம் மிகுவித்தது. கணிப்பொறி நிரல் பயிற்சிக்காகச் சென்னை வந்த போது நவீன நாடக வடிவத்தால் ஈர்க்கப்பட்டுள்ளார். அதனைத் தொடர்ந்து, 1984இல் சென்னைக் கலைக் குழு  என்ற ஒரு குழுவினை ஆரம்பித்து நடத்தி வருகிறார்.

## நாடக ஆக்கங்கள்
இவருடைய புகழ் பெற்ற நாடக ஆக்கங்களில் *உபகதை*, *பாரி படுகளம்*, *வஞ்சியர் காண்டம்*, *மத்தவிலாஸ பிரகசனம்*, *கனவுகள் கற்பிதங்கள்*, *முற்றுப்புள்ளி*, *மாநகர்*, *பவுன்குஞ்சு* போன்றவை குறிப்பிடத்தக்கவையாகும். இவர் சமகால மக்களுக்காக நாடகத்தை இயக்குபவர் ஆவார். *பயணம்* உள்ளிட்ட 50க்கும் மேற்பட்ட நாடகங்களை இயக்கியுள்ளார்.

## தாக்கம்
வங்க நாடகாசிரியரான பாதல் சர்க்கார், வீதி நாடகக் கலைஞரான சப்தர் ஹாஷ்மி ஆகியோரின் தாக்கத்தைப் பெற்றவர்.
1977-இல் பேராசிரியர் ராமானுஜம் ஏற்பாட்டில் பன்சி கௌல் நடத்திய 70 நாள் நாடகப் பயிலரங்கம், 1978-ல் அவர்கள் மீண்டும் நடத்திய பயிலரங்கம், 1979-இல் தஞ்சாவூரில்  தமிழ்நாடு முற்போக்கு எழுத்தாளர் சங்கம் நடத்திய நாடக விழா, 1980-இல் பாதல் சர்க்கார் சென்னையில் சோழ மண்டலத்தில் நடத்திய நாடகப் பயிலரங்கு போன்றவை தமிழ் நவீன நாடகச்செயல்பாடுகளின் அடித்தளங்களை உருவாக்கியவையெனில் இவர் நேரடியாகப் பங்கேற்று உந்துதல் பெற்றது  தஞ்சாவூர் நாடக விழா ஆகும். தமிழ் நாடகத்தில் அவருடைய முன்னோடிகளாக ந. முத்துசாமி, மு.ராமசாமி ஆகியோரைக் கருதுகிறார். ‘காற்று’, ‘கொல்லிப்பாவை’ போன்ற இதழ்களில் நவீன நாடகங்கள் தொடர்பாக வந்த விவாதங்களைப் படிக்க ஆரம்பித்தபின்னர் இவருக்கு நாடகம் மீதான ஆர்வம் உருவாகியுள்ளது.

## பயிலரங்கு
12 முதல் 16 வயது வரையிலான வளரிளம் பருவத்து மாணவர்களுடன் 25 வருடமாகப் பணியாற்றிவரும் இவர், நாடகத்தைக் கல்வியின் ஒரு பகுதியாக அறிமுகப்படுத்தும் முயற்சியாக, வருடத்துக்கு ஒரு பயிலரங்கை நடத்தி வருகிறார்.  இது நாடகத்தை ஊடகமாகக்கொண்டு, வகுப்பறை தாண்டிய அனுபவங்களைத் தருவதற்கான முயற்சியாகும்.

## உசாத்துணை

## வெளியிணைப்புகள்
* பிரளயனுடன் ஒரு நேர்காணல், புதுவிசை, அக்டோபர் 2005
* “தமிழ்ப் பாரம்பரியம் பேசுபவர்கள் கடைசியில் சாதியெனும் கழனிப்பானையில் கையை விடுவதைத்தான் நாம் பார்க்கமுடிகிறது”, வல்லினம், 1 சூலை 2014
* “கண்ணகியைப் பத்தினிக்கடவுளாக மாற்றுவது என்பது ஒரு செயல் திட்டம்”, வல்லினம், 1 ஆகஸ்டு 2014
* Play addresses growing concern for elderly, Deccan Chronicle, 10 May 2015
* அடுத்து என்ன? பிரளயன், விகடன், 1 ஆகஸ்ட் 2017
* புதிய நாடக முயற்சிகள், பிரளயன்
* Theatre will continue to be a powerful form of protest: Pralayan, The Hindu, 14 March 2020
* The Social Science Collective, 1 April 2020

பகுப்பு:இந்தியத் தமிழ் நாடகத் துறையினர்
பகுப்பு:நாடக இயக்குநர்கள்
பகுப்பு:வாழும் மக்கள்
ஆங்காங் பொது விடுமுறை நாட்கள்

ஆங்காங்கில் உள்ள **பொது விடுமுறைகள் மற்றும் சட்டரீதியான விடுமுறைகள்** (Public holidays in Hong Kong) ஆங்காங் அரசாங்கத்தால் நியமிக்கப்பட்ட விடுமுறைகள். தொழிலாளர்கள் வேலையிலிருந்து ஓய்வெடுக்க அனுமதிக்கிறார்கள் அல்லது விடுமுறைகான ஊதியம் அல்லது ஈழப்பீடுகள் கொடுக்க வேண்டும்.

## வங்கி விடுமுறைகள்
17 *பொது விடுமுறைகள்* *[[வங்கி விடுமுறை|வங்கி விடுமுறைகள்]]* என்று அழைக்கப்படுகிறது இது ஆங்காங் பொது விடுமுறை அரசாணை மூலம் உறுதிப்படுத்தப்பட்டுள்ளது. 

## சட்டரீதியான விடுமுறைகள்
சட்டரீதியான விடுமுறை என்பது 17 பொது விடுமுறைகளில் 12 விடுமுறைகள் அனைத்து தொழிலாளர்களுக்கும் கட்டாய விடுமுறை ஆகும் அல்லது விடுமுறைகான ஊதியம் அல்லது ஈழப்பீடுகள் கொடுக்க வேண்டும்.

## ஆங்காங் பொது விடுமுறைகளின் சிறப்பு
பொது விடுமுறைகள் ஞாயிறு அன்று வந்தால் அடுத்த நாள் பொது விடுமுறை ஆகும். குறிப்பாக உயிர்ப்பு ஞாயிறு பொது விடுமுறை ஆனால் இது ஞாயிறுதான் வரும் அதனால் அடுத்த நாள் பொது விடுமுறை ஆகும்.

## மேற்கோள்கள்

## வெளி இணைப்புகள்
*ஆங்காங் பொது விடுமுறை நாள்கள் அரசின் இணையதளத்தில்
* General Holidays Ordinance
*LegCo papers concerning the Liberation Day

பகுப்பு:ஆங்காங்
ஊசி மலை

**ஊசி மலை**  என்பது இந்தியாவின் தமிழ்நாட்டில் அமைந்துள்ள மேற்குத் தொடர்ச்சி மலையின், நீலகிரி மலைகளில் உள்ள ஒரு சிகரம் ஆகும்.

இந்த மலையானது கூடலூர் அருகே உதகை செல்லும் வழித்தடத்தில் அமைந்துள்ளது.  இதன் உயரம் 1438 மீட்டர். இப்பகுதிக்கு சுற்றுலாப் பயணிகள் செல்ல அனுமதி உண்டு. இங்கு நீலகிரி மந்தி வகை குரங்குகள் அதிக அளவில் உள்ளன. நீலகிரி சிரிப்பான் உட்பட பல்வேறு பறவைகளும் காணப்படுகின்றன. இந்த மலையில் உள்ள காட்சி முனையில் இருந்து மாயாறு வனப்பகுதியும், அதன் மையத்தில் உள்ள வயல்வெளிகளையும் காணலாம். 

## மேற்கோள்கள்

பகுப்பு:தமிழ்நாட்டில் உள்ள மலைகள்
பகுப்பு:மேற்குத் தொடர்ச்சி மலைத்தொடரிலுள்ள மலைகள்
முந்நைத்திரசன்

**முந்நைத்திரசன்** *(Trinitrogen)* மூன்று நைத்திரசன் அணுக்களால் ஆக்கப்பட்ட நிலைப்புத்தன்மையற்ற ஒரு மூலக்கூறாகும். இதை அசைடு இயங்குருபு என்றும் கூறலாம். முந்நைத்திரசனின் மூலக்கூறு  இரண்டு வகைகளாக அமையும் சாத்தியங்கள் உள்ளன. இரட்டைப் பிணைப்பும் மின்சுமை மாற்ற கூட்டு மூலக்கூறும் கொண்ட நேர்கோட்டு வடிவம், வளைய வடிவம் என்பன அவ்விரண்டு சாத்தியங்களாகும். இவ்விரண்டு வடிவங்களுமே நிலைப்புத்தன்மையற்றவை. ஓர் ஈந்தணைவியாக இம்மூலக்கூறு செயல்பட்டால் மட்டும் அதிக நிலைப்புத் தன்மை கொண்ட வழிப்பெறுதிகள் தோன்றுகின்றன. சோடியம் அசைடும் அமோனியம் சீரியம் நைட்ரேட்டும் வினைபுரியும் அசிட்டோ நைட்ரோயேற்ற வினையில் முந்நைத்திரசன் பங்கேற்கிறது.  

ஐதரசன் அசைடை  ஒளியாற்பகுப்பு வினைக்கு உட்படுத்தி 1956 ஆம் ஆண்டு முந்நைத்திரசனின் நேர்கோட்டு அமைப்பை பி.ஏ.திருசு கண்டுபிடித்தார்.  ஒரு நேர்கோட்டு மற்றும் சமச்சீர் மூலக்கூறாக முந்நைத்திரசன், நைத்திரசன்- நைத்திரசன் சராசரி பிணைப்பு இடைவெளி 1.8115 Å என்ற அளவும் D<sub>∞h</sub> என்ற சீர்மையும் கொண்டுள்ளது. கீழ்மற்ற ஆற்றலைக்காட்டிலும் முதலாவது  உயராற்றல் நிலை A2Σu, இல்  4.56 எலக்ட்ரான் வோல்ட்டு என்றும் அறியப்படுகிறது.  

முந்நைத்திரசின் வளைய மூலக்கூறு அமைப்பை 2003 ஆம் ஆண்டு என்.ஆன்சேனும் ஏ.எம்.வோத்கியும் கண்டுபிடித்தனர். இதற்காக இவர்கள் குளோரின் அசைடை புற ஊதாக்கதிர் ஒளியாற்பகுப்புக்கு உட்படுத்தினர். இருப்பினும் பெரும்பாண்மையாக நேர்கோட்டு வடிவ முந்நைத்திரசனும் 20 சதவீத அளவு வளைய முந்நைத்திரசனும் உருவாகின.   

## மேற்கோள்கள்

## புற இணைப்புகள்
*

பகுப்பு:நைதரசன் சேர்மங்கள்
பகுப்பு:நைட்ரசனின் புறவேற்றுரு வடிவங்கள்
நெப்டூனைட்டு

**நெப்டூனைட்டு** *(Neptunite)* என்பது KNa2Li(Fe2+,Mn2+)2Ti2Si8O24 என்ற மூலக்கூற்று வாய்ப்பாட்டால் விவரிக்கப்படும் சிலிக்கேட்டு வகைக் கனிமமாகும். மாங்கனீசு உலோகத்தின் அளவு அதிகரிக்கும்போது இதே கனிமம் மாங்கன்-நெப்டூனைட்டு என்ற கனிமத் தொடர்வரிசையை உருவாக்குகிறது. இக்கனிமத்தில் இடம்பெற்றுள்ள தைட்டானியம் உலோகத்தை வனேடியம் உலோகம் இடப்பெயர்ச்சி செய்தால் வாடாட்சுமைட்டு என்ற கனிமம் உருவாகிறது.  

வடக்கு கிரீன்லாந்தின் நர்சார்சுக் பகுதியில் பெக்மாடைட்டு என்ற அனற்பாறையில் 1893 ஆம் ஆண்டு நெப்டூனைட்டு முதலில் கண்டறியப்பட்டது. இது அமெரிக்காவின் கலிபோர்னியாவிலும் சான் பெனிட்டோ மாகாணத்திலுள்ள அடர்பச்சைநிறப் பாறைகளிலும் கிடைக்கிறது. கனடாவின் கியூபெக் மாகாணத்திலுள்ள இலாயர் புனித மலையிலும், சோவியத் உருசியாவின் கோலா தீபகற்பத்திலும் கூட நெப்டூனைட்டு கனிமம் கிடைக்கிறது. 

இசுகாண்டிநேவிய  மற்றும் ரோமானிய கடல்-கடவுளை அடிப்படையாகக் கொண்டு இக்கனிமத்திற்கு நெப்டூனைட்டு என்று பெயரிடப்பட்டது.  பன்னாட்டு கனிமவியம் சங்கம் நெப்டூனைட்டு கனிமத்தை Npt என்ற குறியீட்டால் அடையாளப்படுத்துகிறது.
 
அமெரிக்க மணிக்கற்களியல் நிறுவனம் 11.78 காரட் நெப்டூனைட்டு கனிமத்தை இராமன் நிறமாலையியலில் அடையாளம் கண்டது.
 

## மேற்கோள்கள்

பகுப்பு:பொட்டாசியம் கனிமங்கள்
பகுப்பு:இலித்தியம் கனிமங்கள்
பகுப்பு:சோடியம் கனிமங்கள்
பகுப்பு:தைட்டானியம் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:சிலிக்கேட்டு கனிமங்கள்
பகுப்பு:பைல்லோ சிலிக்கேட்டுகள்
இலித்துவேனிய தாவரங்கள் மரபணு வங்கி

**இலித்துவேனிய தாவரங்கள் மரபணு வங்கி** (Lithuanian Plants Genes Bank)  என்பது தாவர மரபணு வளத்தைப் பாதுகாக்கும் ஓர் அமைப்பாகும். இது இலித்துவேனியாவின் சுற்றுச்சூழல் அமைச்சகம்  நிர்வகிக்கும் ஒரு நிலையான பயன்பாட்டு அமைப்பு ஆகும். இவ்வமைப்பின்  தலைமையகம் மத்திய இலித்துவேனியாவின் கேதாய்னியை மாவட்ட நகராட்சியில் இடம்பெற்றுள்ள அகாதெமியா நகரத்தில் அமைந்துள்ளது. 

1997 ஆம் ஆண்டு இங்கு தாவரங்கள் சேமிப்புப் பணி செயல்படத் தொடங்கியது. 2004 ஆம் ஆண்டில் இலித்துவேனியத் தாவரங்கள் மரபணு வங்கி நிறுவப்பட்டது. விதை சேமிப்பும் இதன் ஒரு பகுதியாக மாறியது.   2017 ஆம் ஆண்டு நிலவரப்படி இங்கு பல்வேறு வகையான தாவரங்களில் இருந்து 3318 மாதிரிகள் சேமிக்கப்பட்டிருந்தன. 
## மேற்கோள்கள்

## புற இணைப்புகள்
* Official website 
பகுப்பு:தாவர இனப்பெருக்கம்
கான் ஆறு (கொரியா)

**கான் நதி** (Han River) இது தென்கொரியாவில் உள்ள ஒரு முக்கிய மான நதி மற்றும் இது கொரிய தீபகற்ஞத்தில் நான்காவது நீளமான நதி. கொரிய தீபகற்பத்தின் கிழக்கு மலைகளின் இரண்டு சிறிய ஆறுகளாக இந்த நதி தொடங்குகிறது, பின்னர் இது நாட்டின் தலைநகரான சியோலுக்கு அருகே இணைகிறது.

காண் நதியும் அதைச் சுற்றியுள்ள பகுதியும் கொரிய வரலாற்றில் முக்கியப் பங்கு வகித்துள்ளன.

இந்த நதி 12 மில்லியனுக்கு அதிக மான தென் கொரியர்களுக்கு நீர் ஆதாரமாக செயல்படுகிறது.சுலை 2000 இல் அமெரிக்க இராணுவம் நச்சு இரசாயனங்கள் ஆற்றில் கொட்டியதாக ஒப்புக்கொண்டது, இது கடுமையான எதிர்ப்புக்களை ஏற்படுத்தியது.

தற்போது கான் ஆற்றின் கீழ் பகுதிகள் பாதசாரி நடைபாதைகள் , மிதிவண்டி பாதைகள் ,பொது பூங்காக்கள் மற்றும் உணவகங்கள் உள்ளன.

## நிலவியல்

இந்த நதி சியோல் வழியாக பாய்கிறது, இது மஞ்சள் கடலில் பாய்வதற்க்கு சற்று முன்பு ரிம்சுன் நதியுடன் இணைகிறது. ஆற்றின் இரண்டு முக்கிய பிரிவுகள் நாம்கான் நதி மற்றும் புக்கான் நதி. ஜியோன்ஜி மாகாணத்தை கடக்கிறபோது இது கான் நதி  என்று  அழைக்படுகிறது.கான் ஆற்றின் முகப்பில் பரந்த  வீடுகளைக் காணலாம்,  இது தென் மற்றும் வட கொரியாவை பிரிக்கும் கொரிய இராணுவமயமாக்கப்பட்ட மண்டலத்துடன் கடலைச் சந்திக்கிறது.

காண் ஆற்றின் மொத்த நீளம் சுமார் 494 கிலோமீட்டர் (307 மைல்) ஆகும்.

## வரலாறு

கொரிய வரலாற்றில் கான்  நதி ஆரம்ப காலத்திலிருந்தே முக்கியப் பங்கு வகித்தது.கிங் ஜாங்சு (காலம்:413-491) ஆட்சி காலத்தில் அவரது போட்டியாளரான பேக்ஜேவிடம் இருந்து இதனை கைப்பற்றினார்.
553 ஆம் ஆண்டில் சில்லா தீபகற்பத்தில் ஆதிக்கம் செலுத்துவதற்க்கான முயற்சியின் ஒரு பகுதியாக முழு நதியின் கட்டுப்பாட்டையும் கைப்பற்ற பேக்ஜே உடனானகூட்டணியை முறித்துக் கொண்டது.

666 இல் பேக்ஜே மற்றும் கோகுரியோ இருவரின் மறைவுக்கு பின்னரசில்லாவின் கீழ் கான் நதி இனைக்க பட்டது.

கான் நதி  பெரும்பாலும் தற்போது  கொரியா குடியரசிற்கு அல்லது தென் கொரியாவுக்கு சொந்தமானது.கடந்த சில ஆண்டுகளாக கான் நதி மாசு அடைந்து வருகிறது.
இதற்கு முக்கியக் காரணம் தென் கொரியாவில் வளர்ந்து வரும் தொழில் மற்றும் நகர்ப்புற வாசிகள் கழிவு நீர் ஒடையாக  இதனை பயன்படுத்துகின்றனர்.

தென் கொரியாவில் 1986 ஆம் ஆண்டு வடகொரியா இந்த நதியில்  வெள்ள பெருக்கு ஏற்படுத்தும் என்ற அச்சம் ஏழுத்தது.

சுலை 2000 இல், அமொரிக்க இராணுவம் சியோலில் உள்ள ஒரு தளத்திலிருந்து 75.5 லிட்டர் அதிக நச்சு இரசாயன ஃபார்மால்டிகைட்டை ஆற்றில் கொட்டியதாக ஒப்புக்கொண்டது.சுமார் 12 மில்லியன் தென் கொரியர்களுக்கு இந்த ந தி குடிநீர் ஆதாராமாக செயல்படுவதால்,  தென் கொரியர்கள்  போராட்டங்களைத் தொடங்கினர் மற்றும் தென் கொரியர்களின் சுற்றுச்சூழல் விதிகளை அமெரிக்க இராணுவம் புறக்கணிப்பதாக குற்றம் சாட்டினர்.

### கூட்டு பயண்பாட்டு மண்டலம்

நவம்பர் 4, 2018 அன்று, வட கொரியாவைச் சேர்ந்த 10 பேரும் , தென் கொரியாவைச் சேர்ந்த 10 பேரும் அடங்கிய 20 பேர் கொண்ட குழு, கொரிய நாடுகளுக்கு இடையேயான ஒரு கணக்கெடுப்பைத் தொடங்கியது.இது கான் ஆற்றின் கரையோரத்தில் ஒரு கூட்டு பயண்பாட்டு மண்டலத்தை உருவாக்க வழிவகுக்கும்.கான் நதியின் கரையோரத்தின்  கொரியர்களின் ஆய்வு டிசம்பர் 9,2018 அன்று நிறைவடைந்தது.புதிதாக கண்டுபிடிக்கப்பட்ட திட்டுகள் கொண்ட நதியின் கரையோரத்தின் புதிய வரைப்படம் 2019 சனவரி 25 ஆம் தேதிக்கு பகிரப்பட்டது.

## ஊடகங்களில்

கான் நதி பல திரைப்படங்களில் ஒரு இடமாக இடம்பெறுகிறது.குறிப்பிடத்தக்க படங்களில் பின்வருவன அடங்கும்:

* ' ' காம்சுடே ஆன் தி மூன் (2009)

## சான்று

பகுப்பு:ஆசிய ஆறுகள்
செங்குந்தர் கலை மற்றும் அறிவியல் கல்லூரி

**செங்குந்தர் கலை மற்றும் அறிவியல் கல்லூரி** (Sengundhar Arts and Science College) என்பது தமிழ்நாட்டின், நாமக்கல் மாவட்டத்தின் திருச்செங்கோடு பகுதியில் அமைந்துள்ள ஒரு சுயநிதிக் கல்லூரி ஆகும். இக்கல்லூரி 1991ஆம் ஆண்டு நிறுவப்பட்டது. செங்குந்தர் கலை மற்றும் கல்லூரி பெங்களூருவில் உள்ள தேசிய தர நிர்ணய கழகத்தின் 'ஏ' தரச்சான்றினையும், சேலத்தில் உள்ள பெரியார் பல்கலைக்கழகத்தின் இணைவினையும், புதுதில்லியில் உள்ள பல்கலைக்கழக நிதியுதவிக் குழுவின் அங்கிகாரம் பெற்ற தன்னாட்சி கல்வி நிறுவனமாகும். இக்கல்லூரியின் அறக்கட்டளையானது தமிழக அரசின்  அங்கீகாரத்தைப் பெற்றுள்ளது. இங்கு வழங்கப்படும் தொழில்நுட்பம் சார்ந்த கணினி படிப்புகளுக்கு அகில இந்தியத் தொழில்நுட்பக் கல்விக் குழு (ஏஐசிடிஈ) ஒப்புதல் அளித்துள்ளது.

## குறிப்புகள்

பகுப்பு:நாமக்கல் மாவட்டத்திலுள்ள தனியார் கலைக் கல்லூரிகள்

பகுப்பு:பெரியார் பல்கலைக்கழக இணைவுக்கல்லூரிகள்